ગુજરાતના આ ગામની મહિલાઓ મેઘરાજાને રિઝવવા ધાડપાડુ બની - GSTV
છેલ્લા બે દિવસથી મેઘરાજા સૌરાષ્ટ્ર સહિતના વિસ્તારોમાં મહેર વરસાવી રહ્યા છે. આમ છતાં ગઈ કાલે જામનગર અને દ્રારકા સૌરાષ્ટ્રના એવા બે જિલ્લા બન્યા હતા જ્યાં મેઘરાજાએ રિસામણા લીધા હતા. તો અમદાવાદ સહિતના વિસ્તારો હજુ પણ વરસાદની ચાતક નજરે રાહ જોઈ રહ્યા છે.
છેલ્લા બે અઠવાડિયાથી મેઘરાજાને રિઝવવા માટે ખેડૂતો યજ્ઞ, હવન સહિતના તમામ હથકંડાઓ અજમાવી રહ્યા છે, પણ મેઘરાજા માની નથી રહ્યા. આ વચ્ચે ગુજરાતના દાહોદના ધાનપુરના લાડવાડા ખાતે મહિલાઓએ વરૂણ દેવને મનાવવા માટેનો અજબ ગજબ રસ્તો અપનાવ્યો છે.
દાહોદના ધાનપુરના લાડવાવડ ખાતે વરુણદેવને રીઝવવા મહિલાઓ ધાડપાડું બની. લાડવાવડમાં વર્ષોથી ચાલી આવતી પરંપરા મુજબ મહિલાઓએ ધાડપાડુંનો સ્વાંગ રચ્યો. હનુમાનજીની મૂર્તિને શાહી સ્નાન કરાવ્યા બાદ મહિલાઓ હાથમાં તલવાર. તીરકામઠા અને ધારીયા લઇને રસ્તા પર ઉતરી પડી. આ દરમ્યાન જો કોઇ સામે પુરૂષ મળે તો તેમની પાસેથી દંડરૂપે નાણાં લેવામાં આવે છે. આ અનોખી પરંપરાને નિહાળવા અનેક લોકો ઉમટી પડ્યા.
ArrowBow Netbreaking news gujaratiDahodGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liveThiefWoman